Podávanie žiadostí o pripojenie sa na verejný vodovod (VV)
Každý záujemca (vlastník nehnuteľnosti) o pripojenie na VV si podá Žiadosť o vyjadrenie k projektovej dokumentácii. 
[bookmark: _GoBack]V danom prípade je potrebné postupovať nasledovne:
1. Žiadateľ vyplní Žiadosť o vyjadrenie k projektovej dokumentácii k pripojeniu na verejný vodovod. 
2. Doloží projektovú dokumentáciu pripojenia na VV (projekt zdravotechnika), vypracovanú projektantom, spolu s koordinačnou situáciou stavby alebo situáciou osadenia stavby, technickou správou a doterajším spôsobom zásobovania nehnuteľnosti vodou.
3. Doloží kópiu listu vlastníctva.
4. Doloží kópiu katastrálnej mapy.
5. V prípade podielového vlastníctva nehnuteľností doloží notársky overený doklad o vlastníckych vzťahoch Dohodu o pripojení nehnuteľnosti. 
6. V prípade spoločných vodovodných prípojok doloží notársky overenú Dohodu o pripojení na vodovodnú prípojku.
7. Upozorňujeme žiadateľa, ktorého nehnuteľnosť bola doteraz zásobovaná vodou z domovej studne, je potrebné v zmysle technických podmienok BVS, a.s., pred pripojením na VV napojenie na studňu zrušiť a predmetné zdokladovať. Vodovodná prípojka ani žiadna jej časť nesmie byť prepojená s vlastným zdrojom vody, napr. studne!
8. Vyjadrenie zasielame v štandardnej lehote do 30 dní, v prípade zrýchleného vyjadrenia do 5 dní. Ceny za vyjadrenie sú zverejnené v platnom Cenníku výkonov a služieb.
9. Po získaní kladného vyjadrenia k projektovej dokumentácii žiadateľ následne vyplní tlačivo Žiadosť o preverenie technických podmienok pripojenia na verejný vodovod, a vyplnené tlačivo odovzdá osobne na KC alebo elektronicky na sluzby@bvsas.sk. 
10. Za predpokladu kladného preverenia technických podmienok - fyzicky pracovníkom BVS, bude s vlastníkom nehnuteľnosti podpísaná Zmluva o dodávke pitnej vody (služba vodné) a bude mu osadený fakturačný vodomer vo vodomernej šachte, ktorý nahradí montážnu plombu osadenú na vodovodnej prípojke.
Celý proces podania Žiadosti o vyjadrenie k projektovej dokumentácii je možné vykonať elektronicky, prostredníctvom Vyjadrovacieho portálu, dostupného cez Zákaznícky portál BVS.
Všetky uvedené tlačivá a vzory dohôd sú dostupné na stránke www.bvsas.sk v časti Formuláre a žiadosti. Zároveň sú dostupné v ktoromkoľvek kontaktnom centre BVS. 

